Μαρινόπουλος Α.Ε.

250px|μικρογραφία|Το τελευταίο λογότυπο του ομίλου (12/05/2016 - 28/02/2017)

Η **Μαρινόπουλος Α.Ε.** υπήρξε για πολλές δεκαετίες η μεγαλύτερη ομάδα καταστημάτων λιανικής και χονδρικής πώλησης τροφίμων, ρούχων, ηλεκτρονικών και ποτών της Ελλάδας με έδρα τον Άλιμο Αττικής.

Η εταιρεία στην μέγιστη ακμή της, είχε φθάσει να λειτουργεί δίκτυο 906 καταστημάτων στα τέλη της δεκαετίας του 2000, και αποτέλεσε για πολλά χρόνια τον μεγαλύτερο λιανεμπορικό όμιλο στην Ελλάδα, έχοντας στις αρχές του 2015, 749 καταστήματα σε όλη την Ελλάδα 35 με την επωνυμία Carrefour, 275 Carrefour Μαρινόπουλος, 242 Carrefour Express, 6 Terra Market cash and carry, 93 Smile και 99 OK Anytime Market, ενώ δραστηριοποιούταν και στην Κύπρο από το 2005. Ο Μαρινόπουλος συνεργάστηκε με τη γαλλική Promodes και έφερε στην ελληνική αγορά αναγνωρισμένες επωνυμίες του εξωτερικού όπως η Πορτογαλική Continent, η ισπανική Dia και η Γαλλική Carrefour.

Η παρακμή της Μαρινόπουλος, άρχισε στις αρχές της οικονομικής κρίσης στην Ελλάδα, με την πρώτη απώλεια να έρχεται το Φεβρουάριο του 2010, χάνοντας την δικαιόχρηση της Ισπανικής αλυσίδας σούπερ μάρκετ Dia, η οποία αποχώρησε από την Ελλάδα. Ήδη από το 2007 είχαν καταργηθεί τα brand names Champion Μαρινόπουλος (σούπερ μάρκετ) και 5' Μαρινόπουλος (convenience stores) και αντικαταστάθηκαν με το brand name Carrefour Μαρινόπουλος για τα σούπερ μάρκετ και Carrefour Express για τα convenience stores, με τις ονομασίες αυτές να παραμένουν ως το 2017. Ένα αρκετά μεγάλο μέρος του δικτύου καταστημάτων άρχισε να κλείνει την περίοδο 2012 με 2015, ενώ από το 2012 μέχρι το 2016, άρχισε μια συρρίκνωση του αριθμού καταστημάτων, η αποχώρηση των συνεργατών από την εταιρία και η ασυνέπεια της στις πληρωμές των προμηθευτών, με αποτέλεσμα να μένουν απλήρωτοι για μήνες. Τα σημαντικά οικονομικά προβλήματα της εταιρίας άρχισαν το καλοκαίρι του 2015 έχοντας αφεθεί η συντρηπτική πλειοψηφία των επιταγών, ακάλυπτες και από τότε όλο και μεγεθύνονταν, με αποτέλεσμα η εταιρία να καταθέσει αίτηση πτώχευσης και υπαγωγής στο Άρθρο 99 τον Ιούνιο του 2016. Παράλληλα, η εταιρία έκανε και αίτηση υπαγωγής στο Άρθρο 106Β για την έγκριση της εξυγίανσής της. Από το 2012, με την αποχώρηση της Carrefour, η εταιρία έγινε 100% Ελληνική από Ελληνογαλλική (50%-50%). 

Την 1η Μαρτίου 2017, η εταιρεία τελικά απορροφήθηκε από την Σκλαβενίτης.

## Ιστορικό

Ιδρύθηκε το 1961 από την οικογένεια Μαρινόπουλου με την ονομασία **Self Service Μαρινόπουλος**. Το πρώτο κατάστημα άνοιξε τον Σεπτέμβριο του 1961 επί της Οδού Κανάρη 9 στο Κολωνάκι (τότε Κανάρη και Μηλιώνη 2), σε ιδιόκτητο χώρο 200τ.μ., αποτελώντας το πρώτο σούπερ μάρκετ στην Ελλάδα. Η οικογένεια είχε ήδη ισχυρή παρουσία απ' τον Νοέμβριο του 1893 στον χώρο της φαρμακοβιομηχανίας με το πρώτο φαρμακείο να ανοίγει στα Εξάρχεια,στη συμβολή των οδών Σόλωνος και Ζωοδόχου Πηγής. Το 1948 ιδρύεται η ΦΑΜΑΡ. Το 1965 ξεκινά η συνεργασία με τη Le Printemps και τα καταστήματα της εταιρείας μετονομάζονται σε Prisunic Μαρινόπουλος. Ήδη μέχρι τότε η εταιρία διατηρούσε 3 σούπερ μάρκετ στο κέντρο της Αθήνας. Με την έναρξη της συνεργασίας με την Prisunic, ανοίγει ένα ακόμα κατάστημα το 1965 στην Λεωφόρο Αλεξάνδρας 106, στο ισόγειο του τότε κινηματογράφου Γρανάδα (σήμερα Θέατρο Λαμπέτη). Το 1973, λανσάρεται η ιστορική μασκότ της εταιρείας, ο Πι-Μι, με το σλόγκαν *αν αγαπάτε τη δραχμή σας!*. Έως το 1979 η εταιρία έχει 14 καταστήματα σούπερ μάρκετ, 11 στην Αθήνα και 3 στην Θεσσαλονίκη. Η συνεργασία καταρρέει στα μέσα του 1994 με τη διάλυση του Γαλλικού ομίλου. Το 1989 εξαγοράζεται η Τρέσκο, ο έκτος όμιλος στην Ελλάδα ενώ την επόμενη πενταετία επεκτείνεται στην Κρήτη (Creta Market, Ρέθυμνο Market, Μέγα Μάρκετ ΑΕ και Άλφα Μι). Το 1992 περνάει η Πασχαλίδης στην Κεντρική Μακεδονία.

Το 1993 ξεκινά η συνεργασία, μέσω της Υπερμαρινόπουλος ΑΒΕΤΕ με την Continent Hellas, ανταλλάσσοντας μετοχές της τάξεως του 20%, εισάγοντας τον θεσμό των hypermarkets στην Ελλάδα, δηλαδή καταστημάτων άνω των 2000μ². Υπήρχαν ήδη τα Υπέρ Prisunic Μαρινόπουλος, με το πρώτο κατάστημα να ανοίγει το 1972 στην οδό Χειμάρρας στο Μαρούσι, τα οποία θεωρητικά ήταν τα πρώτα υπερμάρκετ στην Ελλάδα, αλλά δεν ξεπερνούσαν το μέγεθος των 1000-2000 τετραγωνικών, έτσι ώστε σήμερα το μοντέλο καταστήματος αυτό να θεωρείται απλό σούπερ μάρκετ. Πρώτο υπερμάρκετ Continent άνοιξε το 1991 στον Άλιμο, στη συμβολή των οδών Λαμίας & Παλαιστίνης, δεύτερο στις 25 Φεβρουαρίου 1993, στην Πυλαία Θεσσαλονίκης, στα σημερινά ΙΚΕΑ, τρίτο το 1994 στη Νέα Ιωνία, στην οδό Ιφιγενείας 69, και στις αρχές του 1996 στην Ευκαρπία. Επίσης, άνοιξε ένα ακόμα κατάστημα το 1999, λίγο πριν την αλλαγή της ονομασίας σε Carrefour, στη Λεωφόρο Κηφισίας 41 στο Μαρούσι, στο εμπορικό κέντρο του ομίλου Sanyo Continent Mall ή  (νυν Avenue από το 2007)  

To 1999 ξεκίνησε η συνεργασία με τη γαλλική εταιρεία λιανικού εμπορίου τροφίμων Carrefour και αναλαμβάνει άμεσα και τις δραστηριότητες της Promodes στην Ελλάδα, δηλαδή την Continent Hellas ΑΕ και την Dia Hellas ΑΕ. Παράλληλα οι Γάλλοι θα απευθυνθούν στους ιδιοκτήτες του ομίλου Μαρινόπουλου κι έτσι δημιουργείται ο όμιλος Carrefour Μαρινόπουλος, υπό την Champion, με τη συμμετοχή ανάμεσα στο γαλλικό και τον ελληνικό όμιλο να είναι από κοινού στο 50% - 50% και την ονομασία των καταστημάτων **Champion Μαρινόπουλος**. Την ίδια χρονιά εγκαινιάζεται εμπορικό κέντρο-κοινοπραξία μεταξύ της Τρόπαια Συμμετοχική και της Carrefour Μαρινόπουλος, το Sanyo Continent Mall ή  (νυν Avenue). Τον Απρίλιο του 2000 η συγχώνευση πραγματοποιείται και η νέα εταιρεία ονομάζεται Carrefour Μαρινόπουλος ΑΕ, η οποία απορροφά τις εταιρείες Νίκη ΑΕ, Υπερμαρινόπουλος ΑΒΕΤΕ, Μαρινόπουλος Βορ. Ελλάδας ABETE (πρώην Πασχαλιάς), Εταβίκ ΑΕ, ΚΕΑΠ ΑΕ και την Continent Hellas ΑΕ. Η Dia Hellas ΑΕ περνάει στα χέρια της μητρικής Carrefour SA.

Η γαλλική αλυσίδα μαζί με την οικογένεια Μαρινόπουλου εξαγόρασαν παράλληλα την αλυσίδα **Ξυνός Markets** στην Αθήνα και **Πειραϊκόν** στον Πειραιά το 2004 καθώς και τις αλυσίδες **Λαλιώτης** στην Βοιωτία και της **Κρόνος** στην Πάτρα το 2014 η οποία όμως παρέμεινε στην αγορά με την επωνυμία της.

Στις 15 Ιουνίου 2012, η Carrefour ανακοινώνει την αποχώρησή της από την ελληνική αγορά εξαγοράζοντας οι Αφοί Μαρινόπουλοι το μερίδιό της. Παρ’ όλα αυτά, τα σύμβολα και σήματα της εταιρείας παρέμειναν στην ελληνική αγορά μέχρι το 2016, έχοντας συνάψει ειδική συμφωνία δικαιοχρησίας. Στις 26 Ιουλίου 2012 η Καρφούρ Μαρινόπουλος Ανώντμη Εταιρεία Γενικού Εμπορίου, Εκμεταλλέυσεως Εμπορικών Εγκαταστάσεων και Επιχειρήσεων και Ασκήσεως Τουριστικών Δραστηριοτήτων απορροφάται από τον όμιλο Μαρινόπουλος. Από τα τέλη του 2008 μέχρι τον Φεβρουάριο το 2009, τα Champion Μαρινόπουλος γίνονται Carrefour Μαρινόπουλος. Το 2010 τα Dia αποχωρούν από την ελληνική αγορά, τα καταστήματά της απορροφούνται από τον όμιλο Μαρινόπουλος και μετατρέπονται ως επί το πλείστον σε Carrefour Express. 

### Καμπάνιες
**Μόνοι σας** διαλέγετε και αγοράζετε (1961 - 1965)  

 η έμμονη ιδέα μας (1968)  

Βρίσκεις τα πάντα - πάντα φθηνότερα (1968 - 1973) 

Αν αγαπάτε τη δραχμή σας (1973 - 1979) 

Είμαι ο Πι-Μι με τη δραχμή, πάντα πουλάω στην πιο φθηνή τιμή (1973) 

Επειδή αγαπάτε τη δραχμή σας (1979 - 1984) 

Ο Πι-Μι με τη δραχμή, κατεβάζει την τιμή! (1980 - 1984) 

Δύναμη στην τσέπη σας (1980 - 1984) 

Και... τιμή Πι-Μι, πάντα πιο φθηνή (1980 - 1984)  

Πιο φθηνά - πιο φθηνά (1985 - 1990) 

Τιμές που δεν πάνε παρακάτω (1985 - 1990)  

Πω, πω τιμές! (1990 - 1995)

Πάνω απ' όλα, εσείς (1991 - 1994) 

Όλα για το δικό σας κέρδος (Continent, 1994 - 1997) 

Μόνο στο Μαρινόπουλο, μόνο! (1994 - 1996) 

Αύριο μόνο στο Μαρινόπουλο θα τη βγάλετε φτηνά (1997) 

Το καλύτερο είναι και φθηνότερο! (1998-1999) 

Στον κόσμο των Continent ζούμε καλύτερα (1998 - 2000) 

Διαφέρουμε, γιατί σκεφτόμαστε σαν πελάτες (Carrefour, 2000 - 2004) 

Η λεπτομέρεια κάνει τον πρωταθλητή (Champion Μαρινόπουλος, 2000 - 2005)

Κάνουν τα πάντα δυνατά! (Carrefour, 2004 - 2007)

Πρωταθλητής στην τιμή! (Champion Μαρινόπουλος, 2005 - 2007) 

Ό,τι θέλω για μένα! (Carrefour, 2008 - 2010) 

Κάθε μέρα, κάτι θετικό (Carrefour - Μαρινόπουλος, 2010 - 2013) 

Φθηνότερα κοντά μας (Carrefour - Μαρινόπουλος, 2013 - 2015) 

μαζί σε εσένα (Μαρινόπουλος, 2015 - 2016)  

Ξανά Μαρινόπουλος (Το τελευταίο σλόγκαν της Μαρινόπουλος, 2016)

## Οικονομικά προβλήματα και κατάρρευση

Τα τελευταία χρόνια η εταιρεία δεν πλήρωνε τους προμηθευτές της με αποτέλεσμα από τον Ιούλιο του 2015 να ξεκινήσουν προβλήματα με τον ανεφοδιασμό των καταστημάτων. Τα προβλήματα αυτά χειροτέρεψαν στα τέλη Αυγούστου του 2015 με σημαντική πλέον έλλειψη προϊόντων από τα καταστήματα, έχοντας μείνει οι επιταγές ακάλυπτες. Οι αξιώσεις των πιστωτών της εταιρείας είχαν ανέλθει στα  €1.490.755.496 ευρώ τον Ιούνιο του 2016.

Τον Μάιο του 2016, υπό τη νέα διοίκηση του Γιώργου Μήτραινα από τον Απρίλιο, η εταιρεία ξεκίνησε μια τελευταία προσπάθεια ανάταξης σε συνεργασία με την ΑΣΟΕΕ, υιοθετώντας νέο εμπορικό σήμα. Αυτό είχε ως αποτέλεσμα να μειωθούν οι τζίροι και η εταιρία να οδηγηθεί στις 28 Ιουνίου 2016 να καταθέσει αίτηση για υπαγωγή στο άρθρο 99 του πτωχευτικού κώδικα για να προστατευτεί από τους προμηθευτές της. Το δικαστήριο που πραγματοποιήθηκε την 1η Ιουλίου ενέκρινε προσωρινά την προστασία από τους προμηθευτές της, ενώ ορίστηκε νέο δικαστήριο στις 29 Σεπτεμβρίου για την τελική υπαγωγή στο άρθρο 99, για να υπάρξουν κινήσεις για την σωτηρία της εταιρείας.

### Εξαγορά της εταιρείας από την [[Σκλαβενίτης]]
Ενδιαφέρον για την εξαγορά της εταιρείας έδειξε ο όμιλος **Σκλαβενίτη**. Μετά από πολύμηνες διαπραγματεύσεις με τους πιστωτές της εταιρείας και τις τράπεζες, ανακοινώθηκε η εξαγορά του Ομίλου Μαρινόπουλος από τον όμιλο Σκλαβενίτη. Η εξαγορά εγκρίθηκε απο δικαστική απόφαση στις 16 Ιανουαρίου 2017 και από την Επιτροπή Ανταγωνισμού στις 26 του ίδιου μήνα.

μικρογραφία|Παλαιότερο λογότυπο της εταιρείας (Πριν τη συνεργασία με την Champion)

Την 1η Μαρτίου 2017, ο Όμιλος Μαρινόπουλος συγχωνεύτηκε στην νεοσυσταθείσα εταιρεία *Ελληνικές Υπεραγορές Σκλαβενίτη Α.Ε.*, θυγατρική του ομίλου Σκλαβενίτη και η εταιρία έριξε οριστικούς τίτλους τέλους (ενώ και η Carrefour αντίστοιχα είχε αποχωρήσει από την Ελληνική αγορά το 2012), ενώ την ίδια μέρα τα καταστήματα της μπήκαν υπό το σήμα της «Σκλαβενίτης». (να σημειωθεί πως 130-140 περίπου  καταστήματα Carrefour στην επαρχία, δεν άλλαξαν σε Σκλαβενίτης, μιας και ανήκαν στην  πτωχευμένη Αφοί Καρυπίδη η οποία συνεργάστηκε με την Μαρινόπουλος για 2 χρόνια, τα οποία νοικιάστηκαν στην Market IN και άλλες, ενώ τα ίδια καταστήματα ανήκαν στην οικογένεια Αρβανιτίδη, και λειτουργούσαν ως Σούπερ Μάρκετ Αρβανιτίδης, ενώ υπήρξαν ως μέλος του ΕΛΟΜΑΣ.) 

Τα επόμενα χρόνια, που ακολούθησαν, η *Ελληνικές Υπεραγορές Σκλαβενίτη Α.Ε.*, άρχισε να πουλάει καταστήματα στις μεγάλες ανταγωνιστικές αλυσίδες (AB Βασιλόπουλος, Μασούτης, ΜΕΤΡΟ Α.Ε.Β.Ε. (My Market), Κρητικός, Bazaar Βερούκας, Market In, Carrefour (υπό την την Retail & More), καθώς και σε μικρότερες όπως την Discount Markt, την OK Markets και σε αλυσίδες του δικτύου ΕΛΟΜΑΣ) σε περιοχές που διέθετε, πολλά καταστήματα η άλλοτε Μαρινόπουλος, ειδικότερα στην Αττική στις μεγαλύτερες πόλεις της Ελλάδας, προκειμένου η εταιρεία να γλιτώσει την πτώχευση, και να μην πάθει τα ίδια με τον άλλοτε ανταγωνιστή της. Η άλλοτε Μαρινόπουλος, είχε ξεπεράσει κάθε γνωστό όριο, φτάνοντας στην ακμή της, τα 906 καταστήματα πανελλαδικά (στο σήμα της άλλοτε Carrefour Μαρινόπουλος, είχαν μπεί για μικρό χρονικό διάστημα και τα καταστήματα της άλλοτε Αρβανιτίδης, στην Βόρεια Ελλάδα), ενώ διέθετε άλλα 18 και στην Κύπρο, πράγμα που δεν έκανε καμία άλλη μεγάλη αλυσίδα σούπερ μάρκετ, φτάνοντας έναν τόσο μεγάλο αριθμό, σε καταστήματα. Σήμερα, η Σκλαβενίτης, διατηρεί από αυτά, της άλλοτε Μαρινόπουλος, μόνο 522 καταστήματα.

Να σημειωθεί ότι από το 2022 η Carrefour έκανε, ισχνή, επανεμφάνιση στην Ελληνική αγορά με την Retail & More συμφερόντων της Οικογενείας Βαρδινογιάννη, όχι με υπερμάρκετ όπως επί Μαρινόπουλου, αλλά μόνο με σούπερ μάρκετ (Carrefour Market) και convenience stores (Carrefour Express).

## Ιστορία Ονομασιών και Εταιρικής Δομής
### Εμπορικές Ονομασίες (Καταστήματα)

### Θυγατρικές Εταιρείες και Νομικά Πρόσωπα

## Δείτε επίσης
*Prisunic
*Champion
*Carrefour

## Παραπομπές


## Εξωτερικοί σύνδεσμοι
* 

Κατηγορία:Ελληνικές αλυσίδες σούπερ μάρκετ
Κατηγορία:Πρώην επιχειρήσεις της Ελλάδας